## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

**TMHMA 1**

**Κλίβανος υγρής αποστείρωσης**

**ΠΡΟΫΠΟΛΟΓΙΣΜΟΣ 3.750,00€ ΧΩΡΙΣ ΦΠΑ (ΜΕ ΦΠΑ 4.650,00€)**

Είναι μία συσκευή η οποία αποστειρώνει με υγρή θερμότητα υπό πίεση. Η αποστείρωση με υγρή θερμότητα είναι μία από τις πιο κοινές μεθόδους αποστείρωσης, ιδιαίτερα αποτελεσματική για την αποστείρωση θρεπτικών υποστρωμάτων, διαλυμάτων, μικροεξοπλισμού και αναλωσίμων υλικών όπως tubes, tips, κλπ. Η συσκευή θα χρησιμοποιηθεί α) στην ανάπτυξη και εφαρμογή νέου τύπου μοντέλου διαχείρισης των κτηνοτροφικών μονάδων για την αύξηση της παραγωγικότητας και της ποιότητας του ζωικού κεφαλαίου, β) στη δημιουργία και παραγωγή νέων τυριών και νέων αλιευμάτων, γ) στη νοθεία και πιστοποίηση της προέλευσης και των χαρακτηριστικών των τυροκομικών προϊόντων και δ) στην παραγωγή εγχώριων μικροοργανισμών (starters).

* Να είναι οριζόντιου προσανατολισμού με χωρητικότητα μεγαλύτερη των 20 λίτρων
* Να διαθέτει θάλαμο αποστείρωσης κυλινδρικού σχήματος ελάχιστων διαστάσεων (π.χ. διάμετρος x ύψος: 245 x 470mm).
* Να είναι Class N, κατάλληλος για την αποστείρωση υγρών, την αποστείρωση γυάλινων, πλαστικών, μεταλλικών αντικειμένων, την αποστείρωση θρεπτικών υλικών καλλιεργειών, την αποστείρωση περιεκτών αποβλήτων, κτλ.
* Να είναι πλήρως ελεγχόμενος από μικροεπεξεργαστή
* Να έχει δυνατότητα ρύθμισης της θερμοκρασίας αποστείρωσης από 121ºC έως 134ºC
* Να έχει δυνατότητα αντοχής σε πιέσεις έως 2,2 bar τουλάχιστον.
* Ο εσωτερικός θάλαμος να είναι ανοξείδωτος
* Να διαθέτει πόρτα ασφαλείας με μηχανισμό ασφάλισης, ώστε να μην ανοίγει η πόρτα, όσο υπάρχει υψηλή πίεση εντός του κάδου
* Να διαθέτει μηχανισμούς προστασίας, όπως βαλβίδα και θερμοστάτη ασφαλείας, έλεγχο θερμοκρασίας και πιέσης και αυτόματο σύστημα διάγνωσης δυλειτουργιών.
* Να διαθέτει ενσωματωμένη δεξαμενή νερού, 4 λίτρων.
* Να λειτουργεί με τάση 220 V – 50 Hz και να έχει κατανάλωση ισχύος μικρότερη ή ίση των 2000W.

**TMHMA 2**

**Δοχείο αποθήκευσης δειγμάτων σε υγρό άζωτο**

**ΠΡΟΫΠΟΛΟΓΙΣΜΟΣ 1.150,00€ ΧΩΡΙΣ ΦΠΑ (ΜΕ ΦΠΑ 1.426,00€)**

Είναι ένα δοχείο που διαθέτει θερμομόνωση πολλαπλών στρώσεων και χρησιμοποιείται για την προσωρινή εναπόθεση κατεψυγμένων δειγμάτων. Το σύστημα θα χρησιμοποιηθεί στην παραγωγή νέων αλιευμάτων καθώς επίσης και στη μεταφορά εγχώριων μικροοργανισμών (starters).

Δοχείο αποθήκευσης δειγμάτων σε υγρό άζωτο:

* Το δοχείο να αποτελείται από ένα στιβαρό μεταλλικό περίβλημα.
* Το εσωτερικό δοχείο να διαθέτει θερμομόνωση πολλαπλών στρώσεων ώστε να εξασφαλίζεται υψηλή αντοχή για τουλάχιστον πέντε χρόνια
* Ένα ελεύθερο καπάκι να εμποδίζει την εξάτμιση.
* Να διαθέτει χωρητικότητα υγρού αζώτου 30lt
* Να έχει ύψος 65,5 cm.
* Ο βαθμός εξαέρωσης να μην υπερβαίνει τα 0,12 λ/ημέρα
* Να έχει διάρκεια στατικής αποθήκευσης μεγαλύτερη από 280 ημέρες
* Να είναι κατασκευασμένο από κράμα αλουμινίου υψηλής αντοχής και μικρού βάρους <15Kg, όταν είναι άδειο
* Να διαθέτει έξι θέσεις για μεταλλικά δοχείο (κάνιστρα).

**TMHMA 3**

**Καταψύκτης -250C**

**ΠΡΟΫΠΟΛΟΓΙΣΜΟΣ 1.920,00€ ΧΩΡΙΣ ΦΠΑ (ΜΕ ΦΠΑ 2.380,80€)**

Είναι ένα ψυγείο ειδικά διαμορφωμένο για τη φύλαξη αντιδραστηρίων, δειγμάτων, DNA, κλπ. Ο καταψύκτης θα χρησιμοποιηθεί α) στην ανάπτυξη και εφαρμογή νέου τύπου μοντέλου διαχείρισης των κτηνοτροφικών μονάδων για την αύξηση της παραγωγικότητας και της ποιότητας του ζωικού κεφαλαίου, β) στη νοθεία και πιστοποίηση της προέλευσης και των χαρακτηριστικών των τυροκομικών προϊόντων και γ) στην παραγωγή εγχώριων μικροοργανισμών (starters). Οι προδιαγραφές του καταψύκτη να είναι κατ΄ελάχιστον:

* Είναι τύπου μπαούλο, θερμοκρασίας -25°C.
* Να διαθέτει μονωμένη πόρτα με κλειδαριά.
* Έχει χωρητικότητα 100 λίτρα.
* Οι εξωτερικές διαστάσεις του καταψύκτη, είναι μικρότερες από: Πλάτος: 545 mm X Βάθος: 550 mm X Ύψος: 850 mm.
* Το σύστημα ψύξης λειτουργεί με R-600 (HFC free Gas).
* Να έχει βάρος περίπου 24Kg.
* Να διαθέτει 1 καλάθι εσωτερικά.
* Να διαθέτει φωτισμό LED.
* Να λειτουργεί με τάση 220-240 V – 50 Hz. .